दिव्यांग बच्चों के साथ मनाया बेटी का जन्मदिन
बोकारो| सामाजिककार्यकर्ता रमेश सिंह ने अपनी पुत्री आश्वी आध्या का तीसरा जन्मदिन समारोह सेक्टर पांच के मानव सेवा आश्रम के दिव्यांग बच्चों के साथ मनाया। इसमें वहां के दिव्यांग बच्चे के बीच केक काटा गया साथ ही दिव्यांग बच्चों को भोजन कराकर बच्चों के बीच पठन पाठन सामग्री का वितरण किया। रमेश सिंह ने बताया कि दिव्यांग बच्चों के संग वे शुरू से ही अपनी बेटी का जन्मदिन मनाते रहे हैं। इससे एक अलग सुख की अनुभूति होती है। हमें ऐसा लगता है कि इन दिव्यांग बच्चों के साथ अपनी खुशियों को बांटने से इन बच्चों के चेहरे पर अलग ही मुस्कान होती है और ये भी काफी खुश होते हैं। इस मौके पर शौकी तुतेजा, पिन्टू साव, सिकन्दर चौहान, गुडू कुमार, सुदिति राय सहित कई गणमान्य लोग मौजूद थे।
hin_Deva hin_Deva